La Patrie dal Friûl e fâs fieste, ai 25 di Març a Udin une serade di solidarietât e di furlanetât
Vinars ai 25 di Març a Udin lì dal teatri San Giorgio, tacant di 8 e mieze di sere, si fasarâ fieste pal mensîl in lenghe furlane La Patrie dal Friûl, «il gjornâl dai furlans che no si rindin».
Un incuintri cun tancj di lôr impegnâts te produzion e te promozion de culture furlane, tacant di Angelo Floramo, Teatro Incerto, DJ Tubet, Leo Virgili, Nicole Coceancig e Contecurte...
Une serade di solidarietât e di furlanetât.
Jentrade libere fin che al è puest.
Par jentrâ tal teatri a coventin la mascarute FFP2 e il Green pass.
fur_Latn fur_Latn fur_Latn fur_Latn fur_Latn fur_Latn